Pielikums nr.1

**BŪVUZRAUDZĪBAS DARBA UZDEVUMS**

**Būvuzraudzības pakalpojumu nepieciešamības pamatojums** - pasūtījums tiek veikts, lai nodrošinātu būvniecības ierosinātāja tiesības un intereses būvdarbu veikšanas procesā, kā arī nepieļautu būvniecības dalībnieku patvaļīgas atkāpes no būvprojekta, būvniecību reglamentējošo normatīvo aktu pārkāpumus un atkāpes no būvprojektā un darbu veikšanas projektā noteiktajām un citām darbu veikšanas tehnoloģijām.

 **Būvniecības ieceres īstenošanas mērķis –** nodrošināt pilnvērtīgu tramvaja sliežu ceļu mezgla funkcionalitāti 3.tramvaju depo teritorijā Fridriķa ielā 2, Rīgā, atbilstoši tramvaju depo ekspluatācijai nepieciešamajiem kustības virzieniem.

**Vispārīgas ziņas par objektu**

* 1. Būvniecības iecere paredz būvobjekta “Tramvaja infrastruktūras pielāgošana zemās grīdas tramvaja parametriem. 7.tramvaja maršruts” 2.kārtas “6. un 7.pārmijas un ar tām saistītie sliežu ceļi” (turpmāk – Objekts) īstenošanu saskaņā ar būvdarbu lokālā tāmē norādīto darbu apjomu un izmaksu sarakstu, ievērojot spēkā esošo normatīvo aktu prasības.
	2. Objekta adrese: Rīga, Fridriķa iela 2.
	3. Galvenais būves lietošanas veids: II grupa, 2122 Pilsētas sliežu ceļi
	4. Būvatļauja Nr.: BIS-BV-4.2-2021-838 (DA-21-947-abv)

**Vispārīgie nosacījumi**

* 1. Būvuzraudzības veicējam (turpmāk – Izpildītājs) jānodrošina būvuzraudzības veikšana (turpmāk – Uzraudzība) būvniecības ieceres “Tramvaja infrastruktūras pielāgošana zemās grīdas tramvaja parametriem. 7.tramvaja maršruts. 2.kārta” īstenošanas ietvaros veicamiem būvdarbiem *(orientējošais Uzraudzības laiks – 4 (četri) mēneši no būvdarbu uzsākšanas līdz Objekta nodošanai ekspluatācijā).*
	2. Uzraudzība veicama saskaņā ar 2014.gada 19.augusta Ministru kabineta noteikumu Nr.500 “Vispārīgie būvnoteikumi” (turpmāk - VBN) prasībām, ievērojot citus būvniecību reglamentējošo normatīvo aktu prasības, kā arī atbilstoši šajā darba uzdevumā noteiktajam.
	3. Izpildītājam jānodrošina kvalificēts personāls tādā skaitā un sastāvā, kāds nepieciešams nepārtrauktai un pilnvērtīgai Objekta Uzraudzības nodrošināšanai. Pēc būvdarbu uzsākšanas nosacījumu (turpmāk – BUN) izpildes Izpildītājam katrā tekošajā nedēļā jāiesniedz nākamās nedēļas Uzraudzības plāns, norādot atbildīgā būvuzrauga un cita Uzraudzībai piesaistītā kvalificētā personāla (piemēram, gāzes apgādes tīklu būvuzrauga, elektrotīklu būvuzrauga, ēku būvuzrauga u.c.) darba laika grafiku un uzraugāmos būvdarbus Objektā (Pielikums Nr.1).
	4. Izpildītāja prombūtnes laikā (darbinieka slimība, atvaļinājums, u.c.) vai darba līguma izbeigšanas gadījumā, Izpildītājam nekavējoties jānodrošina kvalifikācijā līdzvērtīgs vai augstāk kvalificēts aizvietotājs, par to pirms tam informējot Pasūtītāju saskaņā ar iepirkuma līguma noteikumiem.
	5. Dokumentācijas aprite, kas saskaņā ar darba uzdevumu iesniedzama Pasūtītājam (atskaites u.c.), pēc iespējas tiek organizēta elektroniski, to nosūtot uz Pasūtītāja pārstāvja norādīto elektroniskā pasta adresi vai iesniedzot Pasūtītājam ar elektroniski parakstītu vēstuli, savukārt citas ar būvniecības procesu un tā progresu saistošas informācijas sniegšana notiek būvdarbu vadības sanāksmju laikā. Operatīvu jautājumu risināšana organizējama, ar Pasūtītāja pārstāvi sazinoties telefoniski, rakstot uz elektroniskā pasta adresi un/vai tiekoties Objektā.

**Būvuzraudzības pienākumi**

* 1. Izpildītājam, veicot Uzraudzību, papildus VBN prasībām ir šādi pienākumi:
	2. kopā ar Pasūtītāju, autoruzraugu, būvuzņēmēju un/vai viņu pilnvarotiem pārstāvjiem piedalīties būvdarbu vadības sanāksmēs. Sanāksmes tiek organizētas attālināti vai klātienē. Sanāksmju protokoli tiek parakstīti ar elektronisko parakstu un tie ir saistoši visiem būvniecības dalībniekiem;
	3. sadarboties un tikties ar Pasūtītāju un autoruzraugu, apmeklēt būvuzņēmēja un Pasūtītāja organizētās sanāksmes, kā arī piedalīties Pasūtītāja noteiktās pārraudzības un kontroles vizītēs;
	4. nodrošināt, lai paveikto būvdarbu kvalitāte un apjomi tiktu pienācīgi pārbaudīti un dokumentēti. Izpildītājam jāseko, lai būvdarbi tiktu veikti plānotajā laikā un atbilstoši saskaņotajiem darbu veikšanas grafikiem;
	5. pārbaudīt būvdarbu vadītāja ierakstus būvdarbu žurnālā un parakstīt segto darbu un nozīmīgo konstrukciju pieņemšanas aktus;
	6. pārbaudīt un ar parakstu apstiprināt paveikto būvdarbu apjomus, tajā skaitā aktus par kalendārajā mēnesī faktiski izpildītajiem būvdarbu apjomiem un izmaksām. Izpildītājam ir pienākums pārbaudīt un pieprasīt būvuzņēmējam, lai tas uzrāda visu būvdarbu apjomus pamatojošo dokumentāciju (demontāžas akti, pieņemšanas – nodošanas akti, izpildshēmas, uzmērījumi u.c.), ja būvuzņēmējs tādu nav iesniedzis kopā ar izpildes aktu;
	7. kontrolēt satiksmes organizācijas atbilstību būvdarbu vietā;
	8. kontrolēt un veicināt būvdarbu veikšanu saskaņā ar būvdarbu līguma noteikumiem;
	9. veikt visus mērījumus un pārbaudes, kas nepieciešamas, lai pārliecinātos par būvdarbu un būvdarbos pielietoto materiālu atbilstību būvniecības līguma prasībām;
	10. dot būvdarbu veicējam nepieciešamos rīkojumus, saskaņojumus un apstiprinājumus;
	11. dot būvdarbu veicējam norādījumus par būvdarbu izpildi un defektu novēršanu. Būvniecības ieceres dokumentācijas (BID) risinājumu nepilnību gadījumā konsultēties ar autoruzraugu un Pasūtītāju, un sniegt ierosinājumus par izmaiņām BID, kā arī novērtēt autoruzrauga sagatavotos risinājumus;
	12. pirms iesniegšanas Pasūtītājam izskatīt un saskaņot būvdarbu veicēja iesniegtos konstatācijas aktus par:
		1. BID risinājumu kļūdām;
		2. apjoma, materiālu un citām konstatētām izmaiņām, kas apdraud būvdarbu kvalitāti, termiņus, izmaksas un satiksmes drošību;
		3. BID risinājumu neatbilstību situācijai dabā, piemēram, inženiertīklu izvietojuma vai inženiertīklu parametru neatbilstība topogrāfiskajam plānam; neparedzētu slēpto konstrukciju konstatēšana Objektā; nepieciešamība realizēt sākotnēji neparedzētu inženierrisinājumu u.c.
	13. kopā ar saskaņotiem būvuzņēmēja konstatācijas aktiem sniegt situācijas vērtējumu un apzināt iespējamo risinājumu, nepieciešamības gadījumā piesaistot autoruzraugu;
	14. nekavējoties ziņot un iesniegt Pasūtītājam konstatācijas aktus, ja būvdarbu laikā tiek konstatētas situācijas, kas apdraud būvdarbu kvalitāti, termiņus, izmaksas, satiksmes drošību un var atstāt negatīvu ietekmi uz turpmāku Objekta ekspluatāciju. Kopā ar konstatācijas aktiem sniegt situācijas vērtējumu un apzināt iespējamo risinājumu, nepieciešamības gadījumā piesaistot autoruzraugu.
	15. Pēc būvdarbu pabeigšanas Izpildītājam jāveic visi būvuzrauga kompetencē ietilpstošie pasākumi Objekta nodošanai ekspluatācijā.

**Atskaites**

* 1. Izpildītājs pirms būves nodošanas ekspluatācijā sagatavo un pievieno būvniecības informācijas sistēmā pārskatu par būvuzraudzības plānā norādīto pasākumu savlaicīgu izpildi un apliecina, ka būve ir uzbūvēta atbilstoši būvdarbu kvalitātes prasībām un normatīvajiem aktiem.
	2. Papildus minētajam, pēc Objekta BUN izpildes, Izpildītājs **1 (vienu) reizi mēnesī** (līdz katra mēneša 15.datumam) iesniedz Pasūtītājam elektroniski parakstītu būvuzraudzības atskaiti par iepriekšējo mēnesi (Pielikums Nr.2)
	3. Ja būvdarbu izpildes termiņš tiek pagarināts par 2 (diviem) kalendārajiem mēnešiem no līgumā sākotnēji paredzētā būvdarbu izpildes termiņa, Izpildītājs **10 (desmit) darba dienu** laikā no būvdarbu līguma termiņa pagarināšanas dienas iesniedz Pasūtītājam:
	4. būvuzņēmēja precizētu būvdarbu kalendāro grafiku;
	5. precizētu būvuzraudzības plānu.

**Būvuzraudzības darba uzdevuma pielikumi**

Pielikums Nr.1 – Būvuzraudzības iknedēļas grafiks

Pielikums Nr.2 – Būvuzraudzības ikmēneša atskaite

Pielikums Nr.3 – Būvobjekta dalījums kārtās.

Tehnisko specifikāciju/darba uzdevumu sagatavoja:

Stratēģiskās vadības daļa

2024. gada 24. jūlijs